APSTIPRINĀTS

ar SIA “Talsu ūdens”

Traktora atsavināšanas komisijas

29.04.2025. sēdes lēmumu

(protokols Nr. 25/2-18/2)

# SIA “Talsu ūdens” kustamās mantas - transportlīdzekļa

# (riteņtraktora PRONAR 5110, valsts reģ. Nr. T8680LT)

# ELEKTRONISKĀS IZSOLES NOTEIKUMI

1. **kustamās mantas IZSOLES RĪKOTĀJS**

|  |  |
| --- | --- |
| **SIA “Talsu ūdens”**, reģistrācijas numurs 49003000076 ( turpmāk - Sabiedrība) | |
| **Juridiskā adrese**: Raiņa iela 17, Talsi, Talsu nov., LV-3201  **Tālrunis**: 29003300,  **E-pasts:** info@talsuudens.lv | **Norēķinu rekvizīti:**  reģ. Nr.: 49003000076  **Kredītiestāde:** AS “SEB banka”  **Kredītiestādes kods:** UNLALV2X  **Konta Nr**. LV71UNLA0028700609011 |

1. **Speciālie noteikumi**

|  |  |  |
| --- | --- | --- |
| **1. Kustamā manta** | | |
| 1.1. | Atrašanās adrese | Akas iela 74B, Roja, Talsu nov. |
| 1.2. | Transporta līdzeklis | PRONAR 5110 |
| 1.3. | Virsbūves tips | Riteņtraktors |
| 1.4. | Pirmā reģistrācija | 21.12.2007. |
| 1.5. | Jauda | 59,2 kw |
| 1.6. | Virsbūves Nr. | P5A200014 |
| 1.7. | Reģistrācijas Nr. | T8680LT |
| 1.8. | Odometra rādījums | 6297,62 motostundas |
| 1.9. | Krāsa | Zila |
| 1.10. | Degviela | Dīzelis |
| 1.11. | Ātrumkārba | Mehāniskā |
| 1.12. | Tehniskā apskate līdz | 06.2025. |
| 1.13. | Pilna masa | 5000 kg |
| 1.14. | Aprīkojums | Sniega tīrīšanas aprīkojums |
| 1.17. | Apskate | Sazinoties ar tehniskās nodaļas vadītāju Aināru Kārkliņu, tālr.+371 26597973, [ainars.karklins@talsuudens.lv](mailto:ainars.karklins@talsuudens.lv) darba dienās no plkst.08:00 līdz plkst.17:00 |
| **2. Izsoles veids, kārta, tīmekļvietnes, kur publicēta informācija par izsoli** | | |
| 2.1. | Izsoles veids | Elektroniskā ar augšupejošu soli |
| 2.2. | Kārta | Pirmā |
| 2.3. | Tīmekļvietnes, kur Izsole publicēta | [www.talsuudens.lv](http://www.talsuudens.lv)  <https://izsoles.ta.gov.lv/> |
| **3. Izsoles sākumcena, solis, citi noteikumi** | | |
| 3.1. | Izsoles sākumcena par Kustamo mantu | **24250,00** **EUR** |
| 3.2. | Izsoles solis | **100 EUR** |
| **4. Izsoles nodrošinājuma nauda** | | |
| 4.1. | Nodrošinājuma naudas apmērs | **2425,00 EUR** |
| 4.2. | Apmaksas termiņš | **Līdz Izsoles pieteikuma iesniegšanas dienai** |
| 4.3. | Izsoles nodrošinājuma naudas norēķinu konta rekvizīti | SIA „Talsu ūdens”  reģ. Nr.: 49003000076  Kredītiestāde: AS “Seb banka”  Kredītiestādes kods: UNLALV2X  Konta Nr. LV71UNLA0028700609011 |
| **5. Elektronisko izsoļu vietnes lietošanas noteikumi** | | |
| Pirms Izsoles aicinām iepazīties ar elektronisko izsoļu vietnes (turpmāk - EIV) lietošanas noteikumiem tiešsaistē: [https://izsoles.ta.gov.lv/noteikumi/](https://izsoles.ta.gov.lv/noteikumi/1) | | |
| Kontaktpersona, kura sniedz informāciju par Izsoles noteikumiem, ir Sabiedrības tehniskās nodaļas vadītājs Ainārs Kārkliņš, tālr.: +37126597973, epasta adrese: [ainars.karklins@talsuudens.lv](mailto:ainars.karklins@talsuudens.lv) | | |
| **6. Pielikums** | | |
| Transportlīdzekļa faktiskās vērtības akts Nr. 01/2025-04. | | |

1. **VISPĀRĪGIE NOteikumi**

## Prasības dalībai Izsolē

* 1. Izsolē var piedalīties fiziskas vai juridiska personas (turpmāk - Pretendents), ja tās atbilst šādām prasībām:
     1. Pretendents Noteikumos noteiktajā termiņā un kārtībā iesniedzis pieteikumu dalībai izsolē (turpmāk – Pieteikums);
     2. Pretendents veicis Noteikumu I daļas 4.1. punktā noteiktās Izsoles nodrošinājuma naudas samaksu;
     3. Pretendents nav sankciju subjekts: attiecībā uz šo personu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Pieteikuma Reģistrācija un autorizēšanās Izsolei

* 1. Pretendents, kurš vēlas piedalīties Izsolē:

2.1.1. reģistrējas Izsoles dalībnieku reģistrā, izmantojot EIV <https://izsoles.ta.gov.lv/>;

2.1.2. EIV nosūta Sabiedrībai lūgumu autorizēt to dalībai Izsolē;

2.1.3. veic EIV apmaksu par dalību Izsolē normatīvajos aktos noteiktajā apmērā saskaņā ar EIV sagatavotu rēķinu.

2.1.4. 3 (trīs) darba dienu laikā pēc apakšpunktā 2.1.3. minētā rēķina apmaksas Sabiedrība autorizē dalībai Izsolē Pretendentus, kuri atbilst Izsoles noteikumu prasībām.

## Izsoles norise un pārtraukšana

* 1. Izsoles procesa norisi reglamentē Tiesu administrācijas elektroniskās izsoļu vietnes (<https://izsoles.ta.gov.lv/>) noteikumi.
  2. Izsolei autorizētie Pretendenti drīkst izdarīt solījumus visā Izsoles norises laikā.
  3. Izsoles solis nevar būt zemāks par viena Izsoles soļa summu.
  4. Sabiedrība var pārtraukt Izsoli, ja:
     1. tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu;
  5. Izsole tiek noslēgta Izsoles sludinājumā norādītajā dienā pulksten 13.00. Ja norādītā diena iekrīt brīvdienā vai svētku dienā, – nākamajā darbdienā līdz pulksten 13.00.
  6. Ja pēdējo 5 (piecu) minūšu laikā pirms Izsoles noslēgšanai noteiktā laika tiek reģistrēts solījums, Izsoles laiks automātiski tiek pagarināts par 5 (piecām) minūtēm.
  7. Ja pēdējās 1 (vienas) stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbdienas pulksten 13.00.
  8. Pēc Izsoles noslēgšanas solījumi vairs netiek reģistrēti un EIV tiek norādīts Izsoles noslēguma datums, laiks un pēdējais izdarītais solījums.
  9. Pēc Izsoles noslēgšanas Sabiedrība saņem EIV automātiski sagatavotu Izsoles aktu.

## Izsoles rezultāta apstiprināšana

* 1. EIV automātiski sagatavo aktu par izsoles objekta pārdošanu pēc izsoles noslēguma laika.
  2. EIV Izsoles aktu 7 (septiņu) dienu laikā izskata un apstiprina Sabiedrības Kustamās mantas izsoles komisijas (turpmāk tekstā - Komisija) sēdē. Komisijas sēdi protokolē. Protokolu paraksta klātesošie Komisijas locekļi. Protokolam tiek pievienots EIV automātiski sagatavotais Izsoles akts, kas ir neatņemama protokola sastāvdaļa.
  3. Ja Izsole tiek atzīta par notikušu un ir noskaidrots Pretendents, kurš piedāvājis augstāko pirkuma maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Sabiedrības valdei.

## Līguma slēgšana un pirkuma maksas samaksas

* 1. Pretendents samaksā pirkuma maksu termiņā, kas nav ilgāks par 20 (divdesmit) dienām no izsoles rezultāta apstiprināšanas dienas. Ja Pretendents iepriekš minētajā termiņā nesamaksā pirkuma maksu, ir uzskatāms, ka tas no Kustamās mantas pirkšanas ir atteicies.
  2. Pretendenta atteikums no Kustamās mantas pirkšanu nosūtāms uz epastu: [info@talsuudens.lv](mailto:info@talsuudens.lv).
  3. Ja pirkuma tiesību ieguvušais Pretendents Sabiedrības noteiktā termiņā nesamaksā pirkuma maksu, Sabiedrība attiecīgi piedāvā iegādāties Kustamo mantu un samaksāt pirkuma maksu nākamajam Pretendentam, kurš piedāvājis augstāko pirkuma maksu.
  4. Pretendents, kurš nosolījis nākamo augstāko pirkuma maksu par Kustamo mantu, atbildi uz Sabiedrības piedāvājumu sniedz 14 (četrpadsmit) dienu laikā pēc tā saņemšanas. Ja Pretendents piekrīt pirkt Kustamo mantu par viņa nosolīto augstāko pirkuma maksu, viņš 10 (desmit) darbdienu laikā informē par to Sabiedrību. Ja iepriekš minētajā termiņā Pretendents, kurš nosolījis nākamo augstāko pirkuma maksu neinformē Sabiedrību, vai iesniedz attiecīgu atteikumu, ir uzskatāms, ka Pretendents no Kustamās mantas pirkšanas ir atteicies.

## Nenotikusi, spēkā neesoša un atkārtota Izsole

* 1. Izsole atzīstama par nenotikušu, ja:
     1. Izsolei nav reģistrējies neviens Pretendents;
     2. neviens Izsoles Pretendents nepiedalās solīšanā;
     3. neviens Pretendents neatbilst Noteikumos noteiktajām prasībām;
     4. neviens no Pretendentiem, kurš ieguvis tiesības pirkt Kustamo mantu, nesamaksā pirkuma maksu Sabiedrības noteiktajā termiņā.
  2. Izsole tiek atzīta par spēkā neesošu, ja:
     1. Izsole izziņota, pārkāpjot šos Noteikumus;
     2. tiek noskaidrots, ka nepamatoti noraidīta kāda Pretendenta piedalīšanās Izsolē;
     3. Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi Izsoles organizatoru par plānotajiem pārtraukumiem EIV darbībā;
     4. pirkuma tiesības iegūst persona, kurai nav bijušas tiesības piedalīties Izsolē.
  3. Pretenzijas ar pierādījumiem par Noteikumu 6.2.punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc Izsoles norises dienas. Komisija 3 (trīs) darba dienu laikā pēc pretenzijas saņemšanas pieņem lēmumu par Izsoles atzīšanu par spēkā neesošu vai pretenzijas noraidīšanu.

## Izsoles nodrošinājuma naudas atmaksa

* 1. Izsoles uzvarētāja iemaksātā nodrošinājuma nauda tiek ieskaitīta pirkuma maksas samaksā.
  2. Izsoles nodrošinājuma nauda Pretendentam netiek atmaksāta, ja Izsoles uzvarētājs savu izteikto solījumu vēlāk atsauc vai pēc augstākās cenas nosolīšanas noteiktajā termiņā nesamaksā pirkuma maksu.
  3. Pretendentiem, kuri nav ieguvuši Kustamās mantas pirkuma tiesības, to iemaksātā Izsoles nodrošinājuma nauda tiek atgriezta, pārskaitot to uz Pretendenta norēķinu kontu 3 (trīs) darba dienu laikā no Izsoles rezultātu apstiprināšanas Sabiedrības valdē.

## Izsoles objekta saņemšana

8.1. Sabiedrība 5 (piecu) darba dienu laikā no Nosolītās cenas saņemšanas:

8.1.1. informē Izsoles uzvarētāju pa tālruni, vai nosūtot paziņojumu uz Izsoles uzvarētāja e-pasta adresi, par ierašanos laiku (kas nevar būt ilgāks par 10 (desmit) darba dienām no Nosolītās cenas saņemšanas) Sabiedrības objektā (Akas iela 74B, Roja, Talsu nov.) Izsoles objekta nodošanai valdījumā;

8.1.2. par Izsoles objekta nodošanu īpašumā sastāda pieņemšanas-nodošanas aktu 2 (divos) eksemplāros (viens eksemplārs tiek nodots Sabiedrībai, otrs Izsoles uzvarētājam). Šajā punktā minēto aktu paraksta Sabiedrības pārstāvis un Izsoles uzvarētājs vai tā pilnvarotā persona;

8.1.3. Pēc akta par Izsoles objekta nodošanu īpašumā parakstīšanas Izsoles uzvarētājs vai tā pilnvarotā persona ar saviem spēkiem un līdzekļiem Izsoles objektu izved no Sabiedrības teritorijas.

8.2. Izsoles uzvarētājs sedz visas izmaksas, kas saistītas ar Izsoles objekta izvešanu no Sabiedrības teritorijas.

8.3. Izsoles uzvarētājam nopirktais Izsoles objekts no Sabiedrības teritorijas jāizved ne vēlāk kā 10 (desmit) darba dienu laikā pēc pirkuma maksas samaksas.

## Sūdzību iesniegšana.

* 1. Pretendenti var iesniegt sūdzību par Komisijas darbībām, lēmumiem vai Izsoles rezultātiem Sabiedrībai 3 (trīs) darba dienu laikā no šo darbību veikšanas brīža. Sūdzība iesniedzama rakstiskā formā.
  2. Sūdzība tiek izskatīta 10 (desmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, Sabiedrībai ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
  3. Sabiedrības valdes lēmumu var pārsūdzēt tiesā Latvijas Republikas normatīvajos aktos noteiktajā kārtībā.